Kl. 6.37 lød alarmen hos Frederikshavn Kommunale Redningsberedskab. Der var opstået brand i en ejendom i Søndergade i Frederikshavn. Ejendommen huser bl.a. dyrehandelen Akvariekælderen. Ejendommens beboere er blevet evakueret og både beredskab og politi er på stedet. En beboer er sendt til sygehuset med røgforgiftning. Omkring 150 dyr er døde i branden. Branden er opstået på et kontor, hvor der var tændt et bål, sandsynligvis i forbindelse med et indbrud. Branden blev slukket kort før kl. 8.00. TV2/NORD er på stedet, og du kan se et indslag i vore nyhedsudsendelser i løbet af dagen.

Referat:
Torsdag morgen opstod der brand i dyrehandelen Akvariekælderen i Søndergade, Frederikshavn. Omkring 150 dyr er døde i branden. Branden er sandsynligvis opstået i forbindelse med et indbrud. (opd. 16.15)